     In general practice, internists face oncologic malignancy more than before because cancer patients have long survival time due to effective anticancer treatment. Hypercalcemia of malignancy is one of the oncologic emergencies, and it causes death if misdiagnosis and malpractice to resolve the problems. On the other hand, if the internist is the proper initial management, it is better outcomes.
     โรคมะเร็งพบมากขึ้นอย่างมากในประเทศไทยในช่วงสิบปีที่ผ่านมา ประกอบกับการรักษาที่พัฒนาไปมากทำให้ผู้ป่วยมะเร็งมีอัตราการรอดชีวิตที่เพิ่มมากขึ้น ในทางเวชปฏิบัติทั่วไปจำเป็นต้องรับมือกับภาวะฉุกเฉินจากโรคมะเร็งมากขึ้น ซึ่งภาวะแคลเซียมในเลือดสูงในผู้ป่วยมะเร็ง (hypercalcemia of malignancy) เป็นภาวะฉุกเฉินจากความผิดปกติของกระบวนการทางเคมีในร่างกาย (metabolic disorder) ที่เกิดจากโรคมะเร็ง ที่พบได้บ่อยที่สุด โดยมีอุบัติการณ์ประมาณร้อยละ 10-20 ของผู้ป่วยมะเร็งทั้งหมด หากผู้ป่วยได้รับการวินิจฉัยล่าช้าหรือไม่ถูกต้องทันท่วงที จะเป็นเหตุทำให้ผู้ป่วยเสียชีวิตจากภาวะระดับแคลเซียมในเลือดสูงได้ แต่หากแพทย์ในเวชปฏิบัติทั่วไป มีความรู้ความสามารถในเรื่องการดูแลรักษาผู้ป่วยเบื้องต้นก่อนการส่งต่อมาพบแพทย์เฉพาะทางได้อย่างเหมาะสม จะทำให้สามารถลดความรุนแรงและลดการเสียชีวิตได้